CELEX: 62010CA0203
Language: sk
Date: 2011-03-03 00:00:00
Title: Vec C-203/10: Rozsudok Súdneho dvora (tretia komora) z  3. marca 2011 (návrh na začatie prejudiciálneho konania, ktorý podal Varhoven administrativen sad — Bulharsko) — Direktsia „Obzhalvane i upravlenie na izpalnenieto“ — Varna/ „Auto Nikolovi“ OOD (Smernica 2006/112/ES — Daň z pridanej hodnoty — Použité diely motorových vozidiel — Dovoz zdaniteľným obchodníkom do Únie — Úprava zdaňovania prirážky alebo všeobecná úprava DPH — Vznik práva na odpočet — Priamy účinok)

30.4.2011   
            
            
               SK
            
            
               Úradný vestník Európskej únie
            
            
               C 130/7
            
         Rozsudok Súdneho dvora (tretia komora) z 3. marca 2011 (návrh na začatie prejudiciálneho konania, ktorý podal Varhoven administrativen sad — Bulharsko) — Direktsia „Obzhalvane i upravlenie na izpalnenieto“ — Varna/„Auto Nikolovi“ OOD
   (Vec C-203/10) (1)
   
   (Smernica 2006/112/ES - Daň z pridanej hodnoty - Použité diely motorových vozidiel - Dovoz zdaniteľným obchodníkom do Únie - Úprava zdaňovania prirážky alebo všeobecná úprava DPH - Vznik práva na odpočet - Priamy účinok)
   2011/C 130/13
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Varhoven administrativen sad
   
      Účastníci konania pred vnútroštátnym súdom
   
   
      Navrhovateľ v konaní o kasačnom opravnom prostriedku: Direktsia „Obzhalvane i upravlenie na izpalnenieto“ — Varna
   
      Odporkyňa v konaní o kasačnom opravnom prostriedku:„Auto Nikolovi“ OOD
   
      Predmet veci
   
   Návrh na začatie prejudiciálneho konania — Varhoven administrativen sad — Výklad článku 311 ods. 1 bodu 1, článku 314 a článku 320 ods. 1 prvého pododseku a článku 320 ods. 2 smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) — Režim zdaňovania prirážky dosiahnutej zdaniteľným obchodníkom, ktorý dovezie použité tovary do Spoločenstva — Pojem „použité tovary“ a význam možnosti konkrétne identifikovať dotknuté tovary pre tento pojem — Okamih vzniku práva zdaniteľného obchodníka na odpočet DPH zaplatenej na vstupe — Priamy účinok článku 314 smernice
   
      Výrok rozsudku
   
   
               1.
            
            
               Článok 314 smernice Rady 2006/112/ES z 28. novembra 2006 o spoločnom systéme dane z pridanej hodnoty sa má vykladať tak, že osobitná úprava zdaňovania prirážky nie je uplatniteľná na dodania tovarov, akými sú použité diely motorových vozidiel, ktoré zdaniteľný obchodník sám doviezol do Európskej únie a ktoré podliehajú všeobecnej úprave dane z pridanej hodnoty.
            
         
               2.
            
            
               Článok 320 ods. 1 prvý pododsek a článok 320 ods. 2 smernice 2006/112 sa má vykladať tak, že mu odporuje ustanovenie vnútroštátneho práva, ktoré stanovuje odklad práva zdaniteľného obchodníka na odpočet zaplatenej dane z pridanej hodnoty na základe uvedenej úpravy pri dovoze iných tovarov, ako sú umelecké diela, zberateľské predmety alebo starožitnosti, až do nasledujúceho dodania podliehajúceho všeobecnej úprave dane z pridanej hodnoty.
            
         
               3.
            
            
               Článok 314, článok 320 ods. 1 prvý pododsek a článok 320 ods. 2 smernice 2006/112 majú priamy účinok, ktorý umožňuje jednotlivcovi, aby sa na ne odvolával pred vnútroštátnym súdom s cieľom vylúčiť uplatňovanie vnútroštátnej právnej úpravy, ktorá je nezlučiteľná s týmito ustanoveniami.
            
         
      (1)  Ú. v. EÚ C 195, 17.7.2010.